Κανονισμός (ΕΚ) αριθ. 408/2001 της Επιτροπής

της 28ης Φεβρουαρίου 2001

σχετικά με τον καθορισμό της ισοτιμίας που εφαρμόζεται σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),

τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα(2) και ιδίως το άρθρο 2,

Εκτιμώντας τα ακόλουθα:

(1) Σύμφωνα με τις διατάξεις του άρθρου 42 του κανονισμού (ΕΚ) αριθ. 2342/1999 της Επιτροπής, της 28ης Οκτωβρίου 1999, για τον καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου περί κοινής οργανώσεως αγοράς στον τομέα του βοείου κρέατος όσον αφορά το καθεστώς πριμοδοτήσεων(3), όπως τροποποιήθηκε τελευταία από τον κανονισμό (ΕΚ) αριθ. 192/2001(4), η ημερομηνία υποβολής της αιτήσεως αποτελεί το γενεσιουργό αίτιο για τον καθορισμό του έτους καταλογισμού των πριμοδοτήσεων για τα ζώα που εμπίπτουν στα καθεστώτα των πριμοδοτήσεων στον τομέα του κρέατος. Η μετατροπή σε εθνικό νόμισμα των πριμοδοτήσεων αυτών πραγματοποιείται βάσει των διατάξεων του άρθρου 43 του εν λόγω κανονισμού, σύμφωνα με το μέσο όρο που υπολογίζεται pro rata temporis των ισοτιμιών που εφαρμόζονται κατά τον μήνα Δεκέμβριο του έτους που προηγείται του έτους καταλογισμού.

(2) Σύμφωνα με το άρθρο 4 παράγραφος 2 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα(5), όπως τροποποιήθηκε τελευταία από τον κανονισμό (ΕΚ) αριθ. 2452/2000(6), το γενεσιουργό αίτιο της ισοτιμίας για τα ποσά διαρθρωτικού ή περιβαλλοντικού χαρακτήρα είναι η 1η Ιανουαρίου του έτους κατά τη διάρκεια του οποίου λαμβάνεται η απόφαση χορήγησης της ενίσχυσης. Σύμφωνα με τους όρους του άρθρου 4 παράγραφος 3 του κανονισμού (ΕΚ) αριθ. 2808/98, που έχει εισαχθεί με τον κανονισμό 1410/1999, η ισοτιμία που πρέπει να εφαρμοστεί είναι ο μέσος όρος ο οποίος υπολογίζεται pro rata temporis των ισοτιμιών που εφαρμόζονται κατά τη διάρκεια του μηνός που προηγείται της ημερομηνίας του γενεσιουργού αιτίου.

(3) Σύμφωνα με το άρθρο 12 του κανονισμού (ΕΚ) αριθ. 293/98 της Επιτροπής, της 4ης Φεβρουαρίου 1998, για τον καθορισμό των γενεσιουργών αιτίων στον τομέα των οπωροκηπευτικών, στον τομέα των μεταποιημένων προϊόντων με βάση τα οπωροκηπευτικά, εν μέρει στον τομέα των ζωντανών φυτών και των προϊόντων της ανθοκομίας, καθώς επίσης και για ορισμένα προϊόντα που απαριθμούνται στο παράρτημα Ι της συνθήκης και για την κατάργηση του κανονισμού (ΕΟΚ) αριθ. 1445/93(7), όπως τροποποιήθηκε τελευταία από τον κανονισμό (ΕΚ) αριθ. 1410/1999, η ισοτιμία που εφαρμόζεται για την μετατροπή κάθε χρόνο σε εθνικό νόμισμα του μέγιστου ποσού ανά εκτάριο ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών, που ορίζεται στο άρθρο 2 του κανονισμού (ΕΟΚ) αριθ. 790/89 του Συμβουλίου(8), όπως τροποποιήθηκε τελευταία από τον κανονισμό (ΕΚ) αριθ. 1825/97 της Επιτροπής(9), είναι ίση με τον μέσο όρο που υπολογίζεται pro rata temporis, των ισοτιμιών που εφαρμόζονται κατά τον μήνα που προηγείται της 1ης Ιανουαρίου της ετήσιας περιόδου αναφοράς, κατά την έννοια του άρθρου 19 του κανονισμού (ΕΟΚ) αριθ. 2159/89 της Επιτροπής(10), όπως τροποποιήθηκε τελευταία από τον κανονισμό (ΕΚ) αριθ. 1363/95(11).

(4) Σύμφωνα με το άρθρο 6 παράγραφος 2 του κανονισμού (ΕΚ) αριθ. 2700/93 της Επιτροπής, της 30ής Σεπτεμβρίου 1993, περί λεπτομερών κανόνων εφαρμογής της πριμοδότησης υπέρ των παραγωγών αιγοπροβείου κρέατος(12), όπως τροποποιήθηκε τελευταία από τον κανονισμό (ΕΚ) αριθ. 1410/1999, η ισοτιμία που πρέπει να εφαρμοστεί στο υπόλοιπο ποσό των πριμοδοτήσεων στον τομέα του προβείου κρέατος είναι ίση με τον μέσο όρο που υπολογίζεται prο rata temporis των ισοτιμιών που εφαρμόζονται κατά τη διάρκεια του μηνός που προηγείται της τελευταίας ημέρας της περιόδου στο πλαίσιο της οποίας χορηγείται η πριμοδότηση.

(5) Σύμφωνα με το άρθρο 6 παράγραφος 1 του κανονισμού (ΕΚ) αριθ. 2700/93 η ισοτιμία που εφαρμόζεται στο ποσό της προκαταβολής των πριμοδοτήσεων στον τομέα του προβείου κρέατος είναι ίση με τον μέσο όρο που υπολογίζεται pro rata temporis των ισοτιμιών που εφαρμόζονται κατά τη διάρκεια του μηνός που προηγείται της πρώτης ημέρας της περιόδου εμπορίας στο πλαίσιο της οποίας χορηγήθηκε η πριμοδότηση.

(6) Με τον κανονισμό (ΕΚ) αριθ. 1478/2000 του Συμβουλίου, της 19ης Ιουνίου 2000, που τροποποιεί τον κανονισμό (ΕΚ) αριθ. 2866/98 σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ(13), το Συμβούλιο καθόρισε αμετάκλητα την ισοτιμία μεταξύ του ευρώ και της ελληνικής δραχμής. Η ισοτιμία αυτή ισχύει από την 1η Ιανουαρίου 2001 και εφαρμόζεται στα μέτρα που έχουν γενεσιουργό αίτιο από την ημερομηνία αυτή. Συνεπώς, οι διατάξεις του κανονισμού (ΕΚ) αριθ. 1410/1999 δεν εφαρμόζονται πλέον στα μέτρα αυτά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η ισοτιμία η οποία εφαρμόζεται:

- στα ποσά των πριμοδοτήσεων στον τομέα τον βοείου κρέατος που αναφέρονται στον κανονισμό (ΕΚ) αριθ. 1254/1999 του Συμβουλίου(14),

- στα μέγιστα ποσά ανά εκτάριο ενίσχυσης και εμπορίας στον τομέα των καρπών με κέλυφος και των χαρουπιών, που ορίζεται στο άρθρο 2 του κανονισμού (ΕΟΚ) αριθ. 790/89 και

- στο ποσό της προκαταβολής που αναφέρεται στο άρθρο 5 παράγραφος 6 δεύτερο εδάφιο του κανονισμού (ΕΚ) αριθ. 2467/98 του Συμβουλίου(15) και στο ποσό που αφαιρείται το οποίο αναφέρεται στο άρθρο 4 του κανονισμού (ΕΟΚ) αριθ. 3493/90 του Συμβουλίου(16) και

- στα ποσά περιβαλλοντικού ή διαρθρωτικού χαρακτήρα που αναφέρονται στο άρθρο 5 του κανονισμού (ΕΚ) αριθ. 2799/98.

2. Η ισοτιμία που εφαρμόζεται στα ποσά της πριμοδότησης και στο υπόλοιπο που αναφέρονται στο άρθρο 5 παράγραφος 6 τέταρτο εδάφιο του κανονισμού (ΕΚ) αριθ. 2467/98 και στο ποσό που αφαιρείται το οποίο αναφέρεται στο άρθρο 4 του κανονισμού (ΕΟΚ) αριθ. 3493/90 εμφαίνεται στο παράρτημα ΙΙ.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 164 της 30.6.1999, σ. 53.

(3) ΕΕ L 281 της 4.11.1999, σ. 30.

(4) ΕΕ L 29 της 31.1.2001, σ. 27.

(5) ΕΕ L 349 της 24.12.1998, σ. 36.

(6) ΕΕ L 282 της 8.11.2000, σ. 9.

(7) ΕΕ L 30 της 5.2.1998, σ. 16.

(8) ΕΕ L 85 της 30.3.1989, σ. 6.

(9) ΕΕ L 260 της 23.9.1997, σ. 9.

(10) ΕΕ L 207 της 19.7.1989, σ. 19.

(11) ΕΕ L 132 της 16.6.1995, σ. 8.

(12) ΕΕ L 245 της 1.10.1993, σ. 99.

(13) ΕΕ L 167 της 7.7.2000, σ. 1.

(14) ΕΕ L 160 της 26.6.1999, σ. 21.

(15) ΕΕ L 312 της 20.11.1998, σ. 1.

(16) ΕΕ L 337 της 4.12.1990, σ. 7.

ΠΑΡΑΡΤΗΜΑ I

Ισοτιμία που αναφέρεται στην πρώτη παράγραφο του άρθρου 1

1 ευρώ = (μέσος όρος 1.12.1999 - 31.12.1999)

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Ισοτιμία που αναφέρεται στη δεύτερη παράγραφο του άρθρου 1

1 ευρώ = (μέσος όρος 30.11.2000 - 30.12.2000)

>ΘΕΣΗ ΠΙΝΑΚΑ>